Halla Helgadóttir , framkvæmdastjóri Hönnunarmiðstöðvar Íslands sem er hreyfiafl og miðja í eflingu og sjálfbærri þróun hönnunar og arkitektúrs á Íslandi , skrifar : Greininn birtist fyrst á vef Fréttablaðsins föstudaginn 6. desember . Stærsta hlutverk nýsköpunarstefnu stjórnvalda hlýtur því ávallt að vera að finna leiðir til þess að leyfa þeim sköpunarkrafti að brjótast fram , finna frjósaman farveg , vaxa , dafna og þroskast í opnu og frjálsu umhverfi alþjóðlegrar samkeppni og samvinnu . Víða á Norðurlöndum hefur verið lögð áhersla á hönnun í þróun atvinnulífs og samfélags , fyrst sem vörumiðaða hönnun , sbr. mannvirki , húsmuni og fatnað sem hefur skapað verðmæt störf , þekkingu og gæði og grunn fyrir skilningi á nýjum greinum hönnunar . Stjórnvöld sem ætla að fjárfesta í framtíðinni verða víkka sýn og þora að veðja á skapandi , nýjar og spennandi lausnir . Miðstöðin býr að gríðaröflugu baklandi , mannauði með fjölbreytilega reynslu og þekkingu sem hægt er að virkja miklu betur í þágu íslensks samfélags . Mótun hönnunarstefnu sem Hönnunarmiðstöð stóð að í samstarfi við stjórnvöld markaði tímamót en í kjölfar endurskoðunar hennar árið 2018 ákváðu stjórnvöld að samþætta hönnunar - og nýsköpunarstefnu . Margt er sjálfgefið á Íslandi eins og að malbika götur og bílastæði og sjaldnast efast um þann kostnað . Undanfarin ár hefur rekstrarsamningur stjórnvalda við Hönnunarmiðstöð Íslands jafngilt kostnaði við 50 metra af malbiki eða 3 - 4 bílastæði . Fyrsta leiðarljós glænýrrar nýsköpunar [ hönnunar ] stefnu stjórnvalda er að „ hugvit einstaklinga sé mikilvægasta uppspretta nýsköpunar “ . Hönnun er hugvit og vannýtt auðlind á Íslandi svo það er ekki eftir neinu að bíða , við þurfum að hendast inn í framtíðina , fjárfesta í svo sem eins og tuttugu og fimm kílómetrum af hönnun og leyfa sköpunarkraftinum að brjótast fram í þágu lífsgæða , umhverfis , sjálfbærni og nýrra kynslóða .